b'\n_START_ARTICLE_\nHildebrandslied (Hildebrandova pesem)\n_START_PARAGRAPH_\nHildebrandslied (Hildebrandova pesem) je fragment germanske pesmi iz 9. stoletja. Fragment pesmi, kateremu manjkata za\xc4\x8detek in konec, \xc5\xa1teje 68 verzov v aliteracijah. Zgodovinsko pesem sega v \xc4\x8das preseljevanja narodov, v vzhodnogotsko zgodovino 5. stoletja. Pesem naj bi nastala v Langobardiji, od koder naj bi pri\xc5\xa1la v Fuldo na Bavarskem, kjer sta jo dva meniha v karolin\xc5\xa1ki minuskuli v \xc4\x8detrtem desetletju 9. stoletja zapisala na platnici pergamentnega rokopisa s teolo\xc5\xa1ko vsebino. V pesmi se jasno ka\xc5\xbeejo germanske vrednote, telesna mo\xc4\x8d, pogum, ma\xc5\xa1\xc4\x8devanje in boj, s katerimi so si germanski junaki pridobili \xc4\x8dast.'